CELEX: 32009R0329
Language: mt
Date: 2009-04-22 00:00:00
Title: Regolament tal-Kummissjoni (KE) Nru 329/2009 tat- 22 ta’ April 2009 li jemenda r-Regolament tal-Kunsill (KE) Nru 1165/98 dwar statistiċi għall-medda qasira ta’ żmien fir-rigward tal-aġġornament tal-listi ta’ varjabbli, il-frekwenza tal-ġbir tal-istatistiċi u l-livelli ta’ analiżi u aggregazzjoni li trid tkun applikata lill-varjabbli (Test b’relevanza għaż-ŻEE)

23.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 103/3
            
         REGOLAMENT TAL-KUMMISSJONI (KE) Nru 329/2009
   tat-22 ta’ April 2009
   li jemenda r-Regolament tal-Kunsill (KE) Nru 1165/98 dwar statistiċi għall-medda qasira ta’ żmien fir-rigward tal-aġġornament tal-listi ta’ varjabbli, il-frekwenza tal-ġbir tal-istatistiċi u l-livelli ta’ analiżi u aggregazzjoni li trid tkun applikata lill-varjabbli
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1165/98 tad-19 ta’ Mejju 1998 dwar l-istatistika għall-medda qasira ta’ żmien (1), u b’mod partikolari l-Artikolu 17, punti (b), (d) u (e) tiegħu,
   Billi:
   
               (1)
            
            
               Ir-Regolament (KE) Nru 1165/98 jistabbilixxi qafas komuni għall-produzzjoni ta’ statistika Komunitarja għall-medda qasira ta’ żmien dwar iċ-ċiklu tal-kummerċ. L-għan ta’ dawn l-istatistiċi kien modifikat mir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jwaqqaf klassifikazzjoni tal-statistika tal-attivitajiet ekonomiċi tal-NACE, it-tieni reviżjoni (2).
            
         
               (2)
            
            
               Ir-Regolament tal-Kummissjoni (KE) Nru 1503/2006 tat-28 ta’ Settembru 2006 li jimplimenta u jemenda r-Regolament tal-Kunsill (KE) Nru 1165/98 dwar l-istatistika għall-medda qasira ta’ żmien fir-rigward tad-definizzjonijiet tal-varjabbli, il-lista tal-varjabbli u l-frekwenza tal-ġbir tad-dejta (3) pprovdew definizzjonijiet tal-varjabbli.
            
         
               (3)
            
            
               Ir-Regolament (KE) Nru 1158/2005 tal-Parlament Ewropew u tal-Kunsill tas-6 ta’ Lulju 2005 li jemenda r-Regolament (KE) Nru 1165/98 (4) introduċa studju ta’ prattikabilità dwar is-sigħat maħduma u l-pagi u s-salarji gross fil-kummerċ bl-imnut u servizzi oħra.
            
         
               (4)
            
            
               Għall-fini tal-politika monetarja tal-Komunità, l-istatistiċi tal-kummerċ għall-medda qasira ta’ żmien għandhom ikunu żviluppati aktar, speċjalment dwar servizzi. Huwa għalhekk neċessarju li r-Regolament (KE) Nru 1165/98 ikun aġġornat f’oqsma ta’ importanza partikolari għall-istudju taċ-ċiklu tal-kummerċ.
            
         
               (5)
            
            
               Ir-Regolament (KE) Nru 1165/98 għandu għalhekk jiġi emendat skont dan.
            
         
               (6)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Programm ta’ Statistika, stabbilit bid-Deċiżjoni tal-Kunsill 89/382/KEE, Euratom (5),
            
         ADOTTAT DAN IR-REGOLAMENT:
   Artikolu waħdieni
   L-Annessi C u D tar-Regolament (KE) Nru 1165/98 tad-19 ta’ Mejju 1998 huma emendati kif stipulat fl-Anness ta’ dan ir-Regolament.
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 22 ta’ April 2009.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 162, 5.6.1998, p. 1.
   
      (2)  ĠU L 393, 30.12.2006, p. 1.
   
      (3)  ĠU L 281, 12.10.2006, p. 15.
   
      (4)  ĠU L 191, 22.7.2005, p. 1.
   
      (5)  ĠU L 181, 28.6.1989, p. 47.
   
      ANNESS
      
                  1.
               
               
                  L-Anness C tar-Regolament (KE) Nru 1165/98 huwa emendat kif ġej:
                  
                              (a)
                           
                           
                              Fil-punt (c) (Lista ta’ Varjabbli), il-paragrafu 1, il-varjabbli li jmiss iddaħħlu fit-tabella:
                              
                                          “220
                                       
                                       
                                          Sigħat maħduma
                                       
                                    
                                          230 
                                       
                                       
                                          Il-pagi u s-salarji gross”
                                       
                                    
                        
                              (b)
                           
                           
                              Fil-punt (d) (Il-forma), il-paragrafu 2 jiġi mibdul b’dan li ġej:
                              
                                          “2.
                                       
                                       
                                          2. Il-varjabbli tal-valur tal-bejgħ (Nru 120), il-varjabbli tal-volum tal-bejgħ (Nru 123) u l-varjabbli tas-sigħat maħduma (Nru 220) għandhom ukoll jiġu trażmessi f’forma aġġustata ta’ ġurnata ta’ xogħol. It-trażmissjoni tal-varjabbli tas-sigħat maħduma (Nru 220) f’forma aġġustata ta’ ġurnata ta’ xogħol hija rikjesta mhux aktar tard mill-31 ta’ Marzu 2015 ‘l quddiem. Kull fejn varjabbli oħra juru effetti ta’ ġranet ta’ xogħol, l-Istati Membri jistgħu wkoll jittrażmettu dawk il-varjabbli f’forma aġġustata ta’ ġurnata ta’ xogħol. Il-lista ta’ varjabbli li trid tkun trażmessa f’forma aġġuustata ta’ ġurnata ta’ xogħol tista’ tkun emendata skont il-proċedura stipulata fl-Artikolu 18.”
                                       
                                    
                        
                              (a)
                           
                           
                              Fil-punt (e) (Perjodu ta’ Referenza), il-varjabbli li ġejjin iddaħħlu fit-tabella:
                              
                                          “220
                                       
                                       
                                          kwart
                                       
                                    
                                          230 
                                       
                                       
                                          kwart”
                                       
                                    
                        
                              (d)
                           
                           
                              Fil-punt (f) (Il-Livell ta’ dettall), il-paragrafu 1 jiġi mibdul b’dan li ġej:
                              
                                          “1.
                                       
                                       
                                          Il-varjabbli tal-valur tal-bejgħ (Nru 120) u n-nuqqas fil-bejgħ/fil-volum tal-bejgħ (Nru 330/123) għandhom ikunu trażmessi skont il-livelli ta’ detall imfissra fil-paragrafi 2 u 3. Il-varjabbli tan-numru ta’ persuni impjegati (Nru 210) għandu jkun trażmess skont il-livell ta’ dettall imfisser fil-paragrafu 4. Il-varjabbli tas-sigħat maħduma (Nru 220) u l-varjabbli tal-pagi u s-salarji gross (Nru 230) għandhom ikunu trażmessi skont it-Taqsima 47 tar-Rev 2 tal-NACE.”
                                       
                                    
                        
                              (e)
                           
                           
                              Fil-punt (g) (L-iskadenzi għat-trażmissjoni tad-dejta’), il-paragrafu 3 jiġi mibdul b’dan li ġej:
                              
                                          “3.
                                       
                                       
                                          Il-varjabbli tan-numru ta’ persuni impjegati (Nru 210) għandu jkun trażmess fi żmien xahrejn wara t-tmiem tal-perjodu ta’ referenza. Id-data ta’ skadenza tista’ tkun sa 15-il jum itwal għal dawk l-Istati Membri li l-volum ta’ bejgħ tagħhom fid-Diviżjoni 47 tar-Rev 2 tal-NACE f’sena ta’ bażi stipulata jirrappreżenta inqas minn 3 % tat-total tal-Komunità Ewropea. Il-varjabbli tas-sigħat maħduma (Nru 220) u l-varjabbli tal-pagi u s-salarji gross (Nru 230) għandhom ikunu trażmessi fi żmien tliet xhur mit-tmien tal-perjodu ta’ referenza.”
                                       
                                    
                        
                              (f)
                           
                           
                              Fil-punt (i) (L-ewwel sena ta’ referenza), qed jiżdied is-sotto-paragrafu li ġej:
                              “L-ewwel perjodu ta’ referenza għall-varjabbli tas-sigħat maħduma (Nru 220) u l-varjabbli tal-pagi u s-salarji gross (Nru 230) mhux aktar tard mill-ewwel kwart tal-2010 b’effet mill-introduzzjoni tas-sena bażi 2010 fl-2013”
                           
                        
            
                  2.
               
               
                  L-Anness D tar-Regolament (KE) Nru 1165/98 huwa emendat kif ġej:
                  
                              (a)
                           
                           
                              Fil-punt (c) (Lista ta’ varjabbli), il-paragrafu 1, il-varjabbli li jmiss iddaħħlu fit-tabella:
                              
                                          “220
                                       
                                       
                                          Sigħat maħduma
                                       
                                    
                                          230 
                                       
                                       
                                          Il-pagi u s-salarji gross”
                                       
                                    
                        
                              (b)
                           
                           
                              Fil-punt (d) (Il-forma), il-paragrafu 2, qed jiżdied is-sotto-paragrafu li ġej:
                              “Il-varjabbli tas-sigħat maħduma (Nru 220) għandu jibda jkun trażmess f’forma aġġustata ta’ ġurnata ta’ xogħol mhux aktar tard mill-31 ta’ Marzu 2015.”
                           
                        
                              (b)
                           
                           
                              Fil-punt (d) (Il-forma), il-paragrafu 2, qed jiżdied is-sotto-paragrafu li ġej:
                              “Il-varjabbli tas-sigħat maħduma (Nru 220) u l-varjabbli tal-pagi u s-salarji gross (Nru 230) għandhom ikunu trażmessi skont il-gruppi li ġejjin tar-Rev 2 tal-NACE
                              
                                          —
                                       
                                       
                                          Diviżjonijiet 45 u 46
                                       
                                    
                                          —
                                       
                                       
                                          Taqsimiet H, I u J;
                                       
                                    
                                          —
                                       
                                       
                                          it-total ta’ (69, 70.2, 71, 73 u 74);
                                       
                                    
                                          —
                                       
                                       
                                          it-total ta’ (78, 79, 80, 81.2 u 82).”
                                       
                                    
                        
                              (a)
                           
                           
                              Fil-punt (g) (‘Iż-żmien tal-għeluq għat-trażmissjoni tad-dejta’), il-varjabbli li ġejjin iddaħħlu fit-tabella:
                              
                                          “220
                                       
                                       
                                          3 xhur
                                       
                                    
                                          230 
                                       
                                       
                                          3 xhur”
                                       
                                    
                        
                              (e)
                           
                           
                              Fil-punt (i) (L-ewwel perjodu ta’ referenza), qed jiżdied is-sotto-paragrafu li ġej:
                              “L-ewwel perjodu ta’ referenza għall-varjabbli tas-sigħat maħduma (Nru 220) u l-varjabbli tal-pagi u s-salarji gross (Nru 230) mhux aktar tard mill-ewwel kwart tal-2010 b’effet mill-introduzzjoni tas-sena bażi 2010 fl-2013.”